**Dato :** 12. juni 2013

**Sagsnr. :** 400. 143-45 LFA/lsn

**M Ø D E R E F E R A T**

fra bestyrelsesmøde i Ejerforeningen Nordstrand

**Mødetid: Tirsdag den 11. juni 2013 kl. 17.00**

**Mødested: Hirsholmene**

**Mødedeltagere: Lars Fogh-Andersen**

 **Ingelise Hansen**

 **Henrik Carlsen**

 **Margit Pedersen**

**Lis Bay Poulsen**

**Mogens Bertelsen**

**Afbud: Else Jepsen**

**Referent: Lars Fogh-Andersen**

**- o – o – o – o – o – o – o -**

**01. Godkendelse af referat:**

Referatet fra sidste bestyrelsesmøde den 19. marts 2013 blev godkendt og underskrevet.

**02. Nyt siden sidst:**

Henrik Carlsen kunne oplyse, at der er udført tætning ved utæt ovenlys.

En ejer af en udlejet lejlighed har overfor foreningen rejst krav om, at foreningen skulle forestå renovering af et køkkenafløb, der angiveligt i flere omgange har været stoppet. Foreningen har tidligere afvist at deltage i renovering og rensning af stikledning fra køkken til tilslutning til fælles faldstamme. Afvisningen fastholdes og bestyrelsen er via Tom efterfølgende blevet orienteret om, at tilstopningen, der var placeret i den del af stikledningen, som den pågældende ejer bærer ansvaret for, nu er fjernet og at der i øvrigt ikke iflg. det tilkaldte kloakfirma skulle være problemer med hovedfaldsstammen i den pågældende opgang.

Tilplantning af bede blev drøftet og Mogens Bertelsen blev bemyndiget til at foretaget det videre fornødne i denne forbindelse.

Hybenbevoksningerne er blevet slået af vores ”husentreprenør” Bangsminde Maskinstation. Udgiften har været mindre end de tidligere år, hvor operationen er blevet forestået af Frederikshavn Kommune.

Opsætning af cembrit gavlbeklædning på gavle ved fælleshus blev drøftet med udgangspunkt i et indhentet tilbud. Der var i bestyrelsen enighed om, at en eventuel renovering udskydes, således at der i første omgang males i stedet.

Foreningens aktuelle vedligeholdelsesudgifter er lavere end budgetteret, indtægterne er som budgetteret, og der er ingen restancer.

**03. Eventuelt:**

Bestyrelsen var enig om, at man i løbet af 3. kvartal vil sondere muligheden for at fremskynde renovering af østfacaden, således at denne afsluttes allerede i løbet af 2014. En løsning, hvorefter kontantindskud kombineres med låneoptagelse overvejes, idet det fortsat skal sikres, at alene de ejere, der endnu ikke har fået udskiftet vinduespartier, bliver belastet med omkostninger i denne forbindelse.

Der er indhentet tilbud på totalrenovering af asfaltbelægning på parkeringspladsen. Udgiften hertil vil overstige kr. 300.000,00 og der var i bestyrelsen enighed om, at der aktuelt ikke er noget presserende behov for renovering, således at nødvendig vedligeholdelse gennemføres ved lapning, der erfaringsmæssigt koster mellem 5-10.000,00 pr. år.

Næste bestyrelsesmøde afholdes den 11. september 2013 kl. 17.00 i gildesalen.

Som referent:

Lars Fogh-Andersen